
Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, 

AMENAJAREA TERITORIULUI ŞI ECHILIBRU ECOLOGIC

Bucureşti, 6.03.2013

Nr. 26/65
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul suplimentar asupra proiectului de Lege privind aprobarea Ordonanţei de urgenţă a Guvernului nr.85/2011 pentru modificarea Legii nr.50/1991 privind autorizarea executării lucrărilor de construcţii, retrimis comisiei sesizate în fond în vederea examinării şi depunerii unui nou raport, cu adresa nr. PL.x 761/2011/2013 din 18 februarie 2013.

PREŞEDINTE,
MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
[image: image2.png]ROMANIA




Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,

	Nr.
	  26/65


RAPORT  SUPLIMENTAR
asupra proiectului de Lege privind aprobarea Ordonanţei de urgenţă a Guvernului nr.85/2011 pentru modificarea Legii nr.50/1991 privind autorizarea executării lucrărilor de construcţii



În şedinţa Plenului Camerei Deputaţilor din ziua de luni, 18 februarie 2013, în temeiul art.70 din Regulamentul Camerei Deputaţilor, republicat, s-a hotărât retrimiterea proiectului de Lege privind aprobarea Ordonanţei de urgenţă a Guvernului nr.85/2011 pentru modificarea Legii nr.50/1991 privind autorizarea executării lucrărilor de construcţii (PLx761/2011/2013), Comisiei pentru administraţie publică, amenajarea teritoriului şi echilibru ecologic în vederea examinării şi depunerii unui nou raport.


Pentru acest proiect de lege s-a întocmit raportul nr.26/605 din 22.02.2012 prin care s-a propus adoptarea proiectului de lege în forma prezentată de Senat.



La întocmirea prezentului raport suplimentar Comisia a avut în vedere:

· avizul favorabil al Consiliului Legislativ (nr.1046/6.10.2011)

· avizul favorabil  al  Comisiei juridice,  de disciplină  şi  imunităţi  (nr.31/1247/19.12.2011)

Proiectul de lege are ca obiect de reglementare eliminarea obligativităţii obţinerii autorizaţiei de construire pentru executarea lucrărilor de foraje şi prospecţiuni submarine, în platoul continental românesc al Mării Negre - marea teritorială, zona contiguă şi zona economică exclusivă a României. 
Comisia propune Plenului Camerei Deputaţilor adoptarea proiectului de lege cu amendamente admise, astfel cum sunt redate în Anexa la prezentul raport suplimentar.

Proiectul de lege face parte din categoria legilor organice, conform art.76 alin.(1) din Constituţia României, republicată.

La dezbaterile care au avut loc în şedinţa comisiei din 5 martie 2013 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Iulian Matache – secretar de stat şi domnul Cristian Stamatiade – director în cadrul Ministerului Dezvoltării Regionale şi Administraţiei Publice.

La lucrările comisiei au fost prezenţi 28 deputaţi, din totalul de 32 membri ai comisiei.


Raportul suplimentar al comisiei a fost adoptat cu unanimitate de voturi.

Proiectul de lege se consideră adoptat de Senat în forma iniţială, în condiţiile articolului 115 alineatul (5) teza a III-a din Constituţia României, republicată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
	PREŞEDINTE,

	SECRETAR,

	MARIN ALMĂJANU
	ION – MARCEL CIOLACU


Consilier, Roxana Feraru

ANEXA

Amendamente admise
   În urma dezbaterilor, membrii Comisiei au admis următoarele amendamente:
	Nr. crt.
	Text OUG nr.85/2011
	Text Senat
	Amendamente propuse
	Motivarea amendamentelor propuse

	0
	1
	2
	3
	4

	1. 
	
	LEGE
privind aprobarea Ordonanţei de urgenţă a Guvernului nr.85/2011 pentru modificarea Legii nr.50/1991 privind autorizarea executării lucrărilor de construcţii
	Nemodificat

	

	2. 
	
	
Articol unic. – Se aprobă Ordonanţa de urgenţă a Guvernului nr.85 din 5 octombrie 2011 pentru modificarea Legii nr.50/1991 privind autorizarea executării lucrărilor de construcţii, publicată în Monitorul Oficial al României, Partea I, nr.716 din 11 octombrie 2011
	
Articol unic. – Se aprobă Ordonanţa de urgenţă a Guvernului nr.85 din 5 octombrie 2011 pentru modificarea Legii nr.50/1991 privind autorizarea executării lucrărilor de construcţii, publicată în Monitorul Oficial al României, Partea I, nr.716 din 11 octombrie 2011, cu următoarele modificări şi completări:
	Tehnică legislativă.

	3. 
	ORDONANŢĂ DE URGENŢĂ

pentru modificarea Legii nr.50/1991 privind autorizarea executării lucrărilor de construcţii
	
	Nemodificat
	

	4. 
	
Art. I. - Legea nr.50/1991 privind autorizarea executării lucrărilor de construcţii, republicată în Monitorul Oficial al României, Partea I, nr. 933 din 13 octombrie 2004, cu modificările şi completările ulterioare, se modifică după cum urmează:
	
	Nemodificat
	

	5. 
	
1. La articolul 3 alineatul (1), litera e) va avea următorul cuprins:

"e) lucrări de foraje şi excavări necesare pentru efectuarea studiilor geotehnice şi a prospecţiunilor geologice, proiectarea şi deschiderea exploatărilor de cariere şi balastiere, a sondelor de gaze şi petrol, precum şi a altor exploatări de suprafaţă sau subterane;".
	
	
1. La articolul I, punctul 1 se abrogă.
(Autor: Comisia pentru administraţie publică, amenajarea teritoriului şi echilibru ecologic)
	Lucrările de foraje şi excavări necesare pentru efectuarea „exploatărilor subacvatice” sunt lucrări de construcţii care se supun procedurilor de evaluare de mediu şi de autorizare. Lit. e) a alin.(1) al art.3 din Legea nr. 50/1991 a fost modificată prin Legea nr.261/2009, prin completarea cu exploatări „subacvatice”.

	6. 
	
Art.4


(2) Pentru lucrările care se realizează pe amplasamente ce depăşesc limitele judeţului, respectiv ale municipiului Bucureşti, în vederea armonizării condiţiilor de autorizare pentru întreaga investiţie, autoritatea administraţiei publice centrale competente, potrivit legii, va emite un aviz coordonator în baza căruia preşedinţii consiliilor judeţene implicate, respectiv primarul general al municipiului Bucureşti vor emite autorizaţii de construire pentru lucrările amplasate în unităţile administrativ-teritoriale din aria lor de competenţă."
(Text Legea nr.50/1991 în vigoare)
	
	
2. La articolul I, după punctul 1 se introduce un nou punct, punctul 11, cu următorul cuprins:


„11. La articolul 4, alineatul (2) se modifică şi va avea următorul cuprins:


(2) Pentru investiţiile care se realizează pe amplasamente ce depăşesc limita administrativ-teritorială a judeţului, respectiv a municipiului Bucureşti, în unităţi administrativ-teritoriale limitrofe, în vederea armonizării condiţiilor de autorizare pentru întreaga investiţie, autoritatea administraţiei publice centrale competente cu atribuţii de reglementare, potrivit legii, în domeniul din care face parte investiţia supusă autorizării, va emite un aviz coordonator, în baza căruia preşedinţii consiliilor judeţene implicate, respectiv primarul general al municipiului Bucureşti, după caz, vor emite autorizaţii de construire pentru executarea lucrărilor aferente părţilor din investiţie amplasate în unităţile administrativ-teritoriale din aria lor de competenţă.”

(Autor: Comisia pentru administraţie publică, amenajarea teritoriului şi echilibru ecologic
	Clarificarea competentei de emitere a avizului coordonator de către autoritatea administraţiei publice centrale competente cu atribuţii de reglementare, potrivit legii, în domeniul din care face parte investiţia supusă autorizării,



	7. 
	
2. La articolul 4, alineatul (5) se abrogă.
	
	
3. La articolul I, punctul 2 se modifică şi va avea cu următorul cuprins:


„2. La articolul 4, alineatul (5) se modifică şi va avea următorul cuprins:

(5) Prin excepţie de la prevederile art.2 alin.(1), executarea lucrărilor de foraje necesare pentru efectuarea studiilor geotehnice şi a prospecţiunilor geologice, proiectarea şi deschiderea exploatărilor de gaze şi petrol, a altor exploatări subacvatice, precum şi a lucrărilor de construire a reţelelor submarine de transport energetic şi de comunicaţii, în marea teritorială, zona contiguă sau zona economică exclusivă a Mării Negre, după caz, este permisă în baza actului de autoritate al autorităţii competente desemnată prin legea specială, care ţine loc de autorizaţie de construire/ desfiinţare şi se emite în condiţiile legislaţiei specifice din domeniul gazelor, petrolului, energiei electrice şi comunicaţiilor, din care fac parte lucrările, după caz.”
(Autor: Comisia pentru administraţie publică, amenajarea teritoriului şi echilibru ecologic)
	In scopul reducerii numărului de avize/acorduri necesare, a costurilor administrative şi a simplificării procedurii de autorizare a executării lucrărilor de foraje necesare pentru efectuarea studiilor geotehnice şi a prospecţiunilor geologice, proiectarea şi deschiderea exploatărilor de gaze şi petrol, a altor exploatări subacvatice, precum şi a lucrărilor de construire a reţelelor submarine de transport energetic şi de comunicaţii, în marea teritorială, zona contiguă sau zona economică exclusivă a Mării Negre, după caz, se introduce principiul conform căruia actele de autoritate ale autorităţilor competente desemnate în temeiul legilor specifice domeniului gazelor, petrolului, energiei electrice şi comunicaţiilor, din care fac parte lucrările, ţin loc de autorizaţie de construire/ desfiinţare.

	8. 
	
Art. II. - Legea nr. 50/1991 privind autorizarea executării lucrărilor de construcţii, republicată în Monitorul Oficial al României, Partea I, nr. 933 din 13 octombrie 2004, cu modificările şi completările ulterioare, precum şi cu modificările aduse prin prezenta ordonanţă de urgenţă, se va republica, după aprobarea acesteia prin lege, dându-se textelor o nouă numerotare.

	
	Nemodificat

